en da da da da en sv da da da da da da en da da da da da da da da da da en en
Shafqat Riaz angriber mod Albertslund - Svanholm Cricketklub
Tirsdag d. 24. juni 2014 kl. 20:41 af Henrik Pfaff
En mildest talt ikke særlig smart turneringsplanlægning betyder, at andetholdet i denne tid spiller fire kampe indenfor 9 dage – eller 2/7 af hele sæsonen på så få dage.
I weekenden havde 2. holdet udekamp mod Albertslund og hjemmekamp mod AB og i næste uge skal holdet på dobbelttur til Kolding/Skanderborg.
Hvis holdet kunne have rykket op, så ville lørdagens sejr over Albertslund være guf, for det skaffede dem på en førsteplads i rækken med 6 kamp 10 point.
Søndagens hjemmekamp mod AB sendte os ned på 2. pladsen blandt en dynge af hold, der slår hinanden – mens alle slår de to oprykkere Taastrup og Skanderborg II
Albertslund håbe hvert år på et mirakel, at holdet blanding af old boys og næsten old boys kan skaffe det oprykning. Nu har Albertslund gravet vort gamle medlem Rohit Kanaya frem fra glemslen, men en utrænet old boy kan ikke lave mirakler. På en tætklippet bane startede Albertslund med 173 på en dejlig tætklippet hurtig bane. Sahadat Riaz 3/25.
Vi spillede efter princippet, at hvis vi blot bliver derinde, så skal det nok gå. Det dramatiske højdepunkt opnåedes,, da Waqas Ali Yasin blev båret ud med krampe – måske skulle han hedde “Drama Queen” efter det og da han kom ind igen med en løber så det stærkt ud som om han manglede den blokade, som hans bat fremviste med enkelte udsving (26 på 64 bolde). Shafqat Riaz lavede 38 på 74 bolde og vi var bagud i scoringstempo og havde mistet 6/124 og 7/152, da vor lille hovedkaster Zeshan Khan viste, at han også kunne batte med 29 på 26 bolde. Vi vandt med 3 gærder med 3 overe igen.
Shafqat Riaz angriber mod Albertslund
Farvel til Ali Waqas Hafeez. Ingen undslipper Ole Olsens finger, selvom Olen må have været rundtosset med det gærde,
der forsøgte at ligne det skæve tårn i Pisa
Efter en lang marktur i Albertslund dagen forinden var det sikkert klogt af AB, at sende vores i marken først.
Vi kunne kun holde dampen oppe i halvdelen af overne, hvor vi havde 5 ude for 41 og 6 mand ude for 87.
Men AB har en pæn bredde og mange unge mennesker, der formentlig skaffer holdet oprykning og vi kunne ikke dæmme op overfor AB’s hurtigscoring og AB endte på 223. Zeshan Khan bedste svanholm-bowler med 3/34. Han kastede AB’s sædvanlige “holde sammen på holdet” -spiller Fazan Ahmed ud på kampens anden regulære bold – en drømmebold, som dommeren var ved at give udenom i legsiden og så svingede den ind på gærdespilleren.
Begynderfejl som dumme løb og “lad battet hænge til tørre” betød at tre af vore var ude for 8. Så var der ikke megen udsigt til spænding, så uden at nogen af holdkammerater brokkede sig, kunne drengespilleren Saud Munir have lov til at hilde sig inden i 102 bolde med en topscore på 41. Hans første point i bedre seniorselskab. Sahadat Riaz 31.
Zeeshan Khan bowler mod AB. Mod Albertslund viste han, at han også kan batte
Med to juniorer på 1. holdet i Mads Henriksen og Saif Ahmed – begge med succes – og nu med en drengespiller i Saud Munir med succes i 1. division viser ungdomsafdelingen, at den kan levere varen. Tempoet må Jønsson lære Munir. Han brokkede sig over Munirs teknik !!
Vi var ude for 143 og måtte dermed overlade 1.stepladsen til AB.
Saud Munir gratuleres af anfører Shafqat Riaz med en stor score i sin anden rigtige optræden i en 1. divisionskamp.